# Vilkår for tilsagn om Regionale utviklingsmidler

## Overordnede føringer

Tilsagnsmottaker plikter å sette seg grundig inn all følgende informasjon før prosjektet settes i gang.

Tilsagnet gis av Trøndelag fylkeskommune i tråd med følgende styrende dokumenter:

* [EØS-avtalens regler for offentlig støtte](https://www.regjeringen.no/globalassets/upload/fad/vedlegg/konkurransepolitikk/offentlig-stotte/offentlig_stotte_veildere_2011.pdf)
* [Retningslinjer for regionale utviklingsmidler](https://www.trondelagfylke.no/contentassets/f8d728dbc9d5484bae327141cfd2618d/retningslinjer-for-regionale-utviklingsmidler-2024-vedtatt-8.2.2024.pdf)
* [Regional strategi for verdiskaping i Trøndelag 2022- 2025](https://www.trondelagfylke.no/contentassets/870c678601ec4c8685716c0837787098/verdiskapingsstrategi-med-handlingsplan-2024-2025-trondelag.pdf)

## Standardvilkår

* Tilsagnet er gyldig i inntil 3 år fra tilsagnsdato.
* Prosjektet skal ikke startes opp før det er fullfinansiert.
* Det er ikke anledning til å endre på gjennomføringen av prosjektet uten godkjenning fra oss, og vi kan avkorte, annullere eller kreve tilskuddet tilbakebetalt dersom prosjektet:
	+ Ikke gjennomføres til oppgitt tid eller kostnad
	+ Ikke oppfyller de vilkår som ligger til grunn for tilsagnet
	+ Ikke gjennomføres i henhold til planene som lå til grunn for tilsagnet

## Særvilkår

### Kostnader

Vi godkjenner følgende dokumenterte prosjektkostnader:

#### Kostnader som er betalt av og ført i prosjekteiers prosjektregnskap:

* Personalkostnader hos prosjekteier
	+ Fast timesats på kroner 700 (dokumenteres med timelister)
	+ Beregnet timesats med 0,85 promille av årslønn1 (dokumenteres med timelister og dokumentasjon av årslønn - lønnsslipp e.l.)
* Innkjøp av eksterne tjenester (dokumenteres med fakturaer, kvitteringer e.l.)
* Andre prosjektkostnader (dokumenteres med fakturaer, kvitteringer e.l.)

#### Kostnader som ikke er betalt av eller ført i prosjekteiers prosjektregnskap:

* Personalkostnader hos prosjektdeltakere
	+ Fast timesats på kroner 700 (dokumenteres med timelister)
	+ Beregnet timesats med 0,85 promille av årslønn2 (dokumenteres med timelister og dokumentasjon av årslønn - lønnsslipp e.l.)

### Prosjektregnskap

* Prosjekteier skal føre eget prosjektregnskap hvor alle kostnader som er betalt av og ført i prosjekteiers prosjektregnskap fremgår.
* Prosjekteier også kunne fremvise tilstrekkelig dokumentasjon av prosjektets totale kostnader, inkludert kostnader hos prosjektdeltakere som ikke er betalt av eller ført i prosjektregnskapet3 i forbindelse med en [obligatorisk prosjektregnskapsrapport](https://tronder.sharepoint.com/%3Ax%3A/r/sites/Faggruppevirkemiddelgruppa/Delte%20dokumenter/General/Forbedringsarbeid/Diverse%20til%20forbedring/4.%20RAPPORTERING%20OG%20UTBETALING%20-%20Prosjektregnskap%20med%20timeliste/PROSJEKTREGNSKAP%20RAPPORT%20TRFK.xlsx?d=w25a81458080149f6ac85136f4bacaaef&csf=1&web=1&e=3mEgaT) som skal leveres ved sluttutbetaling. Se mer under omtale av sluttutbetaling under.

### Finansiering

* Vi finansierer kun prosjektets betalte kostnader, inntil 50 % av prosjektets totale kostnader.
* Kostnadene nevnt ovenfor kan således legges til grunn for utmåling av støtte fra oss, men vi vil kun finansiere kostnader som er betalt av og ført i prosjekteiers regnskap.

## Utbetaling, rapportering og kontroll

All utbetaling skjer via [www.regionalforvaltning.no.](http://www.regionalforvaltning.no/) Både delutbetalinger og sluttutbetalinger fylles ut ved å svare på alle spørsmålene som stilles.

### Delutbetaling

* Det kan søkes om delutbetaling basert på medgåtte kostnader i prosjektet og vår støtteandel.
* Delutbetalingen kan ikke utgjøre mer enn 75 % av det totale tilskuddsbeløpet.

### Sluttutbetaling

* Det kan søkes om sluttutbetaling basert på medgåtte kostnader i prosjektet og vår støtteandel.
* Søker skal vedlegge obligatorisk prosjektregnskapsrapport og kan vedlegge prosjektrapport.
* Prosjektregnskapsrapporten skal alltid signeres av prosjekteier og skal kontrolleres, godkjennes og attesteres som følger:
* Tilskudd på over kroner 500 000 krever attestasjon av revisor, med mindre søker er unntatt revisjonsplikt - da kan regnskapet attesteres av autorisert regnskapsfører.
* Tilskudd på mellom kroner 100 000 og 500 000 krever attestasjon av autorisert regnskapsfører eller revisor.
* Tilskudd på under kroner 100 000 krever ikke attestering av revisor eller regnskapsfører.

## Profilering

Ved omtale av prosjektet i media eller lignende skal fylkeskommunen sitt bidrag omtales.

## Kontroll

Trøndelag fylkeskommune og Riksrevisjonen, kan gjennomføre kontroll med bruken av tilskuddet.

## Klageadgang

Det kan klages på vedtaket iht. forvaltningslovens § 28. Fristen for å fremme klage er tre uker etter at vedtaket er mottatt.

Klagen skal være skriftlig og rettes til Trøndelag fylkeskommune. Klagen behandles i en klagenemnd, som fatter endelig vedtak i saken. Med noen begrensninger har klager adgang til å gjøre seg kjent med sakens dokumenter. Reglene om dette står i forvaltningslovens §§ 18 og 19. Ut over dette gjelder forvaltningslovens bestemmelser.